
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 34  
                                                             din 28 martie 2024
privind aprobarea Planului de Selecție - componenta integrală pentru desemnarea membrilor Consiliului de Administrație al societății Apă Termic Transport S.A. pentru mandatul 2024 - 2028 și a Scrisorii de așteptări privind administratorii și directorul general ai societății Apă Termic Transport S.A. pentru mandatul 2024 - 2028
  Consiliul Local al Municipiului Sighișoara, întrunit în ședință ordinară,
  Luând act de proiectul de hotărâre, înregistrat cu nr. 9.860/14.03.2024 și la Consiliul Local Sighișoara cu nr. 11.039/21.03.2024, de referatul de aprobare, înregistrat cu nr. 9.862/14.03.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighişoara nr. 9/1998, prin care s-a aprobat înființarea societății Apă Termic Transport S.A., precum și prevederile Actului Constitutiv al societății Apă Termic Transport S.A.;

Având în vedere Hotărârea Consiliului Local Sighișoara nr. 151/27.09.2019 și Hotărârea Consiliului Local Sighișoara nr. 128/24.06.2021, prin care au fost desemnați și validați, administratorii în cadrul Consiliului de administraţie al S.C. Apă Termic Transport S.A.;

Având în vedere Hotărârea Consiliului Local Sighișoara nr. 226/31.10.2023 privind declanşarea procedurii de selecţie a membrilor consiliului de administrație și încredințarea mandatelor administratorilor din cadrul Consiliului de administrație al S.C. Apă Termic Transport S.A. ca administratori provizorii, până la numirea noilor membri ai Consiliului de Administrație al S.C. Apă Termic Transport S.A., prin care a fost aprobată declanşarea procedurii de selecţie a membrilor Consiliului de Administrație; 

Ținând cont de Hotărârea Consiliului Local Sighișoara nr. 28/29.02.2024 privind constituirea Comisiei de selecție și nominalizarea membrilor Consiliului de administrație al S.C. Apă Termic Transport S.A.;

Având în vedere necesitatea asigurării bunei funcționări a societății, sens în care este necesară și obligatorie asigurarea conducerii acesteia de către un Consiliu de Administrație, potrivit prevederilor legale;

Având în vedere prevederile Ordonanței de Urgență a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare și ale Hotărârii Guvernului nr. 639/2023 pentru aprobarea Normelor metodologice de aplicare a Ordonanței de Urgență a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare, prin care se aprobă Normele metodologice pentru stabilirea criteriilor de selecţie a membrilor consiliilor de administraţie/supraveghere ale întreprinderilor publice, de întocmire a listei scurte pentru fiecare post, a clasamentului acestora, a procedurii privind numirile finale, precum şi pentru stabilirea altor măsuri necesare implementării prevederilor Ordonanţei de Urgenţă a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare, prevăzute în Anexa nr. 1 la Normele metodologice amintite;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 9.864/X/14.03.2024, prin care se propune aprobarea Planului de Selecție - componenta integrală pentru desemnarea membrilor Consiliului de Administrație al societății Apă Termic Transport S.A. pentru mandatul 2024 - 2028 și a Scrisorii de așteptări privind administratorii și directorul general ai societății Apă Termic Transport S.A. pentru mandatul 2024 - 2028;
Având în vedere avizele favorabile ale tuturor comisiilor pe domenii de specialitate;         
  În baza art. 129 alin. (2) lit. a) și lit. d), alin. (3) lit. c) și lit. d), alin. (7) lit. n) și lit. s) și alin. (14), art. 139 alin. (1) şi a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                       H O T Ă R Ă Ş T E:

  Art. 1. Se aprobă Planul de selecție – Componenta integrală pentru desemnarea membrilor Consiliului de Administrație al S.C. Apă Termic Transport S.A. pentru mandatul 2024 - 2028, conform anexei nr. 1, care face parte integrantă din prezenta hotărâre. 

  Art. 2. Se aprobă Scrisoarea de așteptări privind administratorii și directorul general ai societății Apă Termic Transport S.A. pentru mandatul 2024 - 2028, conform anexei nr. 2, care face parte integrantă din prezenta hotărâre.

  Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local și Comisia de selecție și nominalizarea membrilor Consiliului de administrație al S.C. Apă Termic Transport S.A.

  Art. 4. Prin grija Secretarului General al Municipiului Sighișoara - Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

         Stupariu Călin                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Biroul Buget, Contabilitate, Salarizare – Direcția Economică;

  3 ex. Comisia de selecție și nominalizarea membrilor Consiliului de administrație al S.C. Apă Termic Transport S.A.;

  2 ex. S.C. Apă Termic Transport S.A.

14 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 34/28.03.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


